“หุ้นพลังงาน” ดัน SET เปิดพุ่ง 11 จุด รับ “น้ำมันดิบ” ทะยานต่อเนื่อง
“หุ้นพลังงาน” ดัน SET เปิดพุ่ง 11 จุด รับน้ำมันดิบทะยานต่อเนื่อง
9 ก.พ. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,527.83 จุด บวก 11.40 จุด หรือ 0.75% สูงสุดที่ 1,527.83 จุด ต่ำสุดที่ 1,523.83 จุด มูลค่าการซื้อขาย 5.31 พันล้านบาท
ด้านบล.ฟินันเซีย ไซรัส ประเมินแนวโน้มตลาดวันนี้ คาด SET Index จะแกว่งตัว Sideways to Sideways Up ในกรอบ 1,507-1,530 จุด โดยคาดหุ้นขนาดใหญ่ในกลุ่ม Cyclical Play จะยังหนุนตลาดทั้งกลุ่มพลังงานและปิโตรเคมีที่ยังได้อานิสงส์จากราคาน้ำมันดิบที่ยังปรับขึ้นต่อเนื่อง ขณะที่กลุ่มธนาคารได้แรงหนุนจากคาดการณ์ภาวะ Reflation จาก Bond Yield ระยะยาวที่ปรับขึ้นจากอัตราเงินเฟ้อที่คาดทยอยฟื้นตัวตามการอัดฉีดเม็ดเงินสู่ระบบ
ขณะที่ บล.กรุงศรี คาด SET ปรับตัวขึ้นแนวต้าน 1,525 / 1,530 จุด ตามความคืบหน้ามาตรการกระตุ้นเศรษฐกิจ 1.9 ล้านล้านดอลลาร์ และการฉีดวัคซีนต้าน Covid-19 ในสหรัฐ จึงคาดว่าเศรษฐกิจจะฟื้นตัวได้เร็ว นอกจากนี้ราคาน้ำมันดิบที่พุ่งขึ้นสูงสุดในรอบกว่า 1 ปี ยังเป็นบวกต่อกลุ่มพลังงาน ปิโตรและทิศทางดัชนีอีกด้วย
 